Răsturnare de situație! FC Barcelona îl dă afară pe Xavi
Xavi Hernandez (44 de ani) o antrenează pe FC Barcelona din noiembrie 2021.
Sub contract până în 2025, Xavi a anunțat în timpul actualei stagiuni că va părăsi gruparea catalană. Doar că s-a răzgândit și a anunțat că va rămâne și în următoarea stagiune pe banca tehnică a celor de la FC Barcelona.
Răsturnare de situație! FC Barcelona îl dă afară pe Xavi
Publicația GOAL scrie însă că Joan Laporta vrea să-l dea afară pe Xavi, în urma unor declarații făcute de principalul de pe ”Camp Nou”. Antrenorul a adresat recent situația financiară a Barcelonei, iar Laporta s-a înfuriat pe declarațiile fostului internațional spaniol.
”La începutul acestei luni, Xavi a anunțat că va rămâne antrenorul Barcelonei, după ce anunțase anterior că va pleca de la club. Cu toate acestea, într-o altă răsturnare a evenimentelor, președintele Barcelonei, Laporta, a fost îndemnat să scape de legendarul mijlocaș”, au mai punctat cei de la GOAL.
Problemele de la FC Barcelona în legătură cu capitalul clubului persistă de câțiva ani. Sursa amintită anterior a evidențiat că formația din La Liga are datorii de peste un miliard de euro, fapt care a forțat conducerea să activeze ”pârghiile financiare”: câteva acțiuni ale clubului au fost vândute.
Cariera lui Xavi de antrenor
Spaniolul și-a agățat ghetele în cui în iulie 2019, la Al-Sadd. Tot atunci a preluat prima echipă a qatarezilor, de care s-a despărțit în noiembrie 2021 pentru a prelua FC Barcelona aflată, la momentul respectiv, într-un impas.
La trupa catalană, Xavi Hernandez a bifat 140 de apariții pe banca tehnică și a înregistrat o medie de 2.05 puncte pe meci, conform statisticilor oferite de site-ul de specialitate Transfermarkt.
Urmăriți SPORT.RO și pe Google News